Nisaa (drama)

Nisaa adalah telefilem Malaysia 2017 yang bertemakan
kekeluargaan dan konflik. Drama ini telah ditayangkan pada 8 September 2017 pada jam 9:30 malam melalui saluran TV2 di slot Citra.

Sinopsis
Mengisahkan tentang perjuangan seorang wanita, Nisaa yang mencari kebenaran atas apa yang berlaku kepada adiknya, Husin yang menjadi mangsa salah laku sebuah organisasi dalam sebuah kilang kayu arang. Husin bekerja bagi menampung perbelanjaan kakaknya Nisaa bagi menunaikan ibadah di Mekah. Nisaa cuba menyamar dengan bekerja dan melalui temu duga seperti yang dilalui oleh adiknya agar tidak menimbulkan syak. Namun  pergolakan yang berlaku dalam kilang kayu arang seperti biasa dapat dilindungi oleh Kelok dengan bantuan Pak Yan yang bertindak sebagai ketua operasi. Langkah siasatan Nisaa semakin sukar apabila Dolek yang bertindak sebagai ketua kilang mempunyai rasa cinta pada Nisaa. Nisaa buntu dengan langkah penyiasatannya, muncul kumpulan pekerja yang diketuai oleh Enang, Sina dan Mukhris yang cuba membantu dengan menyoal Aji yang berubah sikap pendiam selepas kehilangan Husin. Perkaitan antara peristiwa yang berlaku memberi gambaran tentang konflik hak pekerja yang terabai. Nisaa terperangkap antara mencari kebenaran dan menjadi mangsa kasih pada kerakusan kelompok lelaki kilang kayu arang.

Pelakon
 Jay Iswazir
 Mardiana Alwi
 Azman Hassan
 Kamarool Haji Yusoff
 Radzi Othman

Anugerah dan pencalonan

Rujukan

Drama bahasa Melayu
TV3